Predkladacia správa

Správa o plnení rozpočtu EXIMBANKY SR za 1. polrok 2005 je predkladaná na rokovanie vlády SR v súlade s uznesením vlády SR č. 1073 zo dňa 10.11.2004. Rada banky prerokovala materiál dňa 22.8.2005 bez pripomienok. Dozorná rada ho odsúhlasila dňa 5.9.2005 taktiež bez pripomienok.

Predkladaný materiál analyzuje hodnotené obdobie z hľadiska podpory exportu slovenských podnikateľských subjektov, bankových a poisťovacích činností, vývoja aktív, pasív a plnenia nákladov a výnosov v porovnaní s rozpočtom EXIMBANKY SR na rok 2005 schváleným Národnou radou SR uznesením č. 1402  zo dňa 10.12.2004. 

Dosiahnuté výsledky hospodárenia EXIMBANKY SR v 1. polroku 2005 zodpovedajú v rozhodujúcich ukazovateľoch zámerom obsiahnutým v rozpočte na tento rok. EXIMBANKE SR sa podarilo naplno využiť disponibilné zdroje vymedzené rozpočtom na podporu exportu. Ďalší nárast poisťovacích aj bankových aktivít sa predpokladá dosiahnuť postupne v priebehu 2. polroku 2005. Analyzované výsledky za sledované obdobie teda naznačujú, že zámery rozpočtu v oblasti podpory exportu slovenských podnikateľských subjektov budú v roku 2005 splnené. 

Materiál nemá finančný, ekonomický, environmentálny vplyv ani vplyv na zamestnanosť. Z uvedeného dôvodu neobsahuje príslušné doložky.